**ANALIZA IN IDEJNA ZASNOVA PRENOVE DELOVNIH PROSTOROV**

Kranj: 6.12.2024

1. **UVOD**

Elektro Gorenjska, d. d., Ulica Mirka Vadnova 3a, 4000 Kranj, predvideva prenovo prostorov centra vodenja skupaj z večnamenskimi prostori in pisarnami tehničnega osebja. Zaposleni se v svojem delovnem procesu zanašajo na tehnološke rešitve, ki so potrebne za stabilno in zanesljivo delovanje omrežja kritične infrastrukture, ki ga nadzira in vodi podjetje Elektro Gorenjska.

Delovni procesi v teh prostorih potekajo 24 ur na dan 7 dni na teden in 365 dni na leto. Projektna dokumentacija naj predvidi rešitve v skladu z dobo prakso, pravilniki in standardi, ki urejajo to področje. Zahteve in predlagane rešitve naj bodo zasnovane tako, da bo končni uporabnik svoje delo izvajal učinkovito in zanesljivo. Rešitev mora biti na sistematiziran način prilagojena delovnemu procesu in zasnovana tako, da omogoča prihodnje dodelave in razširitve.

Ponudba naj obsega izdelavo arhitekture centra vodenja, notranje opreme in tehnološke opreme, skupaj z usklajevanjem zahtev in potreb naročnika na nivoju IDZ.

Pričakuje se, da bo izdelani dokumenti podali celostni pogled na ergonomijo delovnega mesta. Upoštevati je potrebno sodobne dosežke na področju postavitve delovnih mest, kjer se zahteva visoka stopnja avtonomije, fleksibilnosti in varnosti za operaterja. Delovno mesto naj bo v prilagodljivo osebnim željam posameznega operaterja.

Načrtovati je potrebno najmanj dve glavni operaterski mesti, ter še šest pomožnih mest, ki so namenjena pripravi dokumentov za varno delo distribucijskega centra vodenja. Pri tem ni nujno da se vsa delovna mesta nahajajo v istem prostoru.

Upoštevati je potrebno tudi načela hitrega odzivanja in kibernetske varnosti, brez omejevanja delovnih operacij. Za zagotovitev le tega morajo biti delovna mesta vključena v centralni distribucijski sistem KVM vsebin, ki mora biti postavljen v samostojni varnostni coni.

1. **TEHNOLOGIJA, ERGONOMIJA IN NOTRANJA OPREMA**

Idejna zasnova naj bo pripravljena z vidika tehnologije, ergonomije in notranje opreme centra vodenja in spremljajočih prostorov. Upoštevati je potrebno priporočila standardov EN ISO11064 in EN 50518 in primerov dobre prakse. Dokumentacija na pokrije naslednje sklope:

* PN – Projektna naloga in analiza
* IDZ ARH - idejna zasnova arhitekture in usmeritve za prihodnost
* IDZ ENO - idejna zasnova za ergonomsko oblikovano notranjo opremo
* IDZ MM - idejna zasnova za tehnološke in multimedijske rešitve

**2.1 PN - Projektna naloga in analiza (delavnice):**

Projektna naloga mora biti izvedena s poudarkom na standardu ISO EN 11064 in EN 50518 in primeri dobre prakse doma in v tujini. Obsega naj minimalno:

* zbiranje vseh potrebnih informacij in načrtov obstoječega stanja objekta in načinov dela v centru vodenja in spremljajočih prostorih ki so predmet obravnave,
* pregled in predlogi aspektov za obravnavo in zapis zahtev, katere naj bodo predmet obravnave,
* pregled in popis trenutnih procesov dela,
* pregled in popis trenutnih sistemov za delo,
* pregled in popis trenutnih tehnologij za zagotavljanje primernega okolja za delo,
* izdelava projektnih izhodišč na podlagi opravljenih analiz,
* uskladitev zahtev in priporočil glede na standarde,
* pregled primerov dobre prakse doma in v tujini (opcija organizacije ogledov).

**2.2 IDZ - idejna zasnova (ARH, ENO, MM)**

Na podlagi rezultatov projektne naloge naj ponudnik izdela zahtevane idejne zasnove (IDZ ARH, IDZ ENO in IZD MM). IDZ naj bo pripravljena tako, da vsebuje vse potrebne podatke za izdelavo DZR / PZI dokumentacije. Pri izdelavi IDZ naj se upošteva sledeče usmeritve in zahteve:

* priprava ergonomske študije in predlogov za ureditev prostorov po smernicah in standardih in primerih dobre prakse,
* proučitev in predlogi naprednih tehnoloških rešitev primernih za obravnavane prostore,
* koncepti avtomatizacije za upravljanje s perifernimi sistemi,
* koordinacija z naročnikom in priprava usmeritev za celovito ureditev arhitekturnih in tehnoloških rešitev na delovnih mestih,
* usmeritve v smeri akustičnih rešitev v prostoru, biološko aktivne razsvetljave, ostale spremljajoče opreme,
* finančno ovrednotenje konceptov in rešitev glede na usmeritve na nivoju IDP,
* projektna koordinacija in vodenje.
1. **REFERENCE**
	1. **Referenčni projekti in strokovna usposobljenost ponudnika**

Ponudnik razpolaga z vsaj enim (1) strokovnim delavcem, ki izkazuje strokovno usposobljenost s področja arhitekture in je vpisan v imenik pooblaščenih arhitektov Zbornice za arhitekturo in prostor Slovenije (ZAPS), in je zaključil najmanj tri (3)  pogodbe/dela kot arhitekt na projektu primerljivim s predmetom tega javnega naročila in sicer od tega morajo biti:

* 2 referenčna projekta zgrajena po standard EN ISO 11064 Ergonomic design of control center
* 1 referenčni projekt zgrajen po standard EN 50518 Nadzorni in sprejemni centri za alarme

Za referenčni projekt, ki je primerljiv s predmetom tega javnega naročila se šteje, če obsega najmanj sledeče elemente:

* minimalno dve ergonomsko oblikovani in tehnološko podprti operaterski delovni mesti,
* ima centralni distribucijski sistem KVM vsebin za minimalno dva (2) delovna mesta.

Referenčni projekti ne smejo biti starejši od 1.1 .2018.

Ponudnik strokovno usposobljenost in referenčne projekte izkaže z lastno izjavo.

* 1. **Referenčni obiski**

Naročnik si pridružuje pravico da si navedene reference ogleda in preizkusi.

Naročnik zahteva možnost organizacije obiskov primerljivih centrov iz panoge doma ali v tujini. Ponudnik krije stroške organizacije in koordinacije obiskov. Stroške transporta in morebitnih namestitev zagotovi naročnik sam.

1. **OBVEZNOSTI NAROČNIKA**

Naročnik se zavezuje, da bo izvajalcu projekta zagotovil spodaj navedene podatke in dokumentacijo. Dokumentacija je v papirni ali po možnosti elektronski obliki in obsega:

* vso razpoložljivo projektno dokumentacijo za obravnavani center vodenja s pripadajočimi prostori
* podloge o obstoječi opremi in sistemih, ki ostajajo tudi po predelavi, omejitvah in zahtevah za delovanje,
* podloge o obstoječih pomožnih sistemov, ki se priključujejo na nove prostore (strojni in elektro sistemi in inštalacije) v kolikor je to potrebno,
* informacije o ciljih izvedbe novih komandnih prostorov (npr. potencialno certificiranje, sledenje zahtevam za podvojeno infrastrukturo, zahteve za serverske prostore ipd.) in druge tehnološke podloge ter zahteve glede funkcionalnosti, opreme in ureditve prostorov,
* zahteve izbranih varnostnih standardov ipd., kar morda trenutno še ni določeno.
1. **MERILA ZA IZBOR**

Merilo za izbor je najnižja cena in izpolnjene zahteve točke 3.1 Referenčni projekti in usposobljenost ponudnika.